Siverskodoneckas

Siverskodoneckas (), arba Severodoneckas () – srities pavaldumo miestas Ukrainoje, Luhansko srityje. Stambus chemijos pramonės centras. Įkurtas 1934, miesto statusą turi nuo 1958 m. 102 396 gyventojai (2020 m. duomenys). Plotas – 42,1 km². Miestas išsidėstęs prie Šiaurinio Doneco ir Borovos upių. Vidutinė metinė temperatūra – +11,0 °C. Išvystyta chemijos, statybinių medžiagų, lengvoji bei maisto pramonė veikia gelžbetonio gamykla. Sjeverodonecke veikia 5 aukštosios mokyklos. Mieste kursuoja autobusai, troleibusai ir maršrutinis taksi, šalia miesto pastatytas aerodromas. Artimiausia geležinkelio stotis Lysyčanske.

2022 m. Rusijos invazijos į Ukrainą metu čia vyko labai įnirtingos kovos, per kurias miestas artilerijos ugnies visiškai sugriautas (80 % pastatų, beveik neliko gyventojų). Ukrainiečiai, užleisdami pozicijas Rusijai, pasakė jog „šio miesto tiesiog nebėra“.Peter Beaumont (2022) . Last Ukrainian forces in Sievierodonetsk ordered to withdraw. The Guardian

Šio miesto pavadinimo rašyba keitėsi ne vieną kartą: sovietmečiu tiesioginis vertimas iš rusų kalbos buvo Severodoneckas (plg. Северодонецк), Ukrainai atsiskyrus nuo SSRS – Sjeverodoneckas (plg. Сєверодонецьк), dar vėliau – Sjevjerodoneckas (plg. Сєвєродонецьк), kol galiausiai buvo nuspręsta, kad šie variantai neatitinka ukrainiečių kalbos fonetikos taisyklių, nes yra tiesioginė transliteracija iš rusų kalbos, tad 2024 m. rugsėjo 19 d. Aukščiausioji Rada pritarė pervadinimui, naujasis pavadinimas – Siverskodoneckas, jį įteisino ir VLKK.

 Miestų partnerystė 
Sjeverodoneckas yra užmezgęs partnerystės ryšius su:
  Jelenia Gura, Lenkija

 Nuorodos 
 Oficiali svetainė  

 Šaltiniai 

Kategorija:Luhansko srities miestai